MTC รูดหนัก 4% ฟากผู้บริหารยันข่าวลือซื้อ SGF ไม่จริง!
MTC รูดหนัก 4% ฟากผู้บริหารยันข่าวลือซื้อ SGF ไม่จริง!
1 มี.ค. 2562

นายชูชาติ เพ็ชรอำไพ ประธานเจ้าหน้าที่บริหาร บริษัท เมืองไทย แคปปิตอล จำกัด (มหาชน) หรือ MTC ได้ออกมาปฏิเสธข่าวที่ว่า บริษัทกำลังเข้าไปซื้อหุ้น SGF หรือ บริษัท เอสจีเอฟ แคปปิตอล จำกัด (มหาชน) โดยย้ำว่า ไม่มีแนวคิดดังกล่าวแน่นอน
“กลุ่มเพ็ชรอำไพมีหุ้นอยู่ใน SGF บ้าง ถือไว้นานแล้ว และรอจังหวะในการขายอยู่ ยืนยันว่าไม่ได้เข้าไปซื้อแน่นอน”
นายชูชาติ ยืนยันว่า ยังคงมุ่งมั่นกับธุรกิจหลักของบริษัท คือสินเชื่อจำนำทะเบียนรถยนต์ต่อไป
ด้านราคาหุ้นในช่วงเปิดตลาดเช้าวันนี้ ราคาหุ้น MTC ปรับลงอย่างหนัก ณ เวลา 10.50 น. ราคาลงมาอยู่ที่ 45.00 บาท ลดลง 2 บาท หรือ 4.26% ด้วยมูลค่าซื้อขาย 395.75 ล้านบาท จากราคาปิดของวันก่อนหน้า หลังมีกระแสข่าวว่าจะเข้าไปซื้อหุ้น SGF
 